Residential Sector คอนโดผลงานดี แนวราบลดลงใน 1Q23
22 เมษายน 2566

Residential Sector คอนโดผลงานดี แนวราบลดลงใน 1Q23
ยอดขายไตรมาส 1/2566 ไม่น่าตื่นเต้น เราคาดว่าบริษัทพัฒนาอสังหาฯ ชั้นนำ 12 รายภายใต้การวิเคราะห์ของเราจะรายงานยอดขายรวมไตรมาส 1/2566 ที่ 6.97 หมื่นลบ. เพิ่มขึ้น 7% แต่ลดลง 7% QoQ แม้ว่าตัวเลขจะไม่ค่อยน่าตื่นเต้น เนื่องจากคิดเป็นเพียง 20% ของเป้ายอดขายทั้งปีที่ 3.462 แสนลบ. แต่เรามองว่าเกิดจาก
1) กิจกรรมทางการตลาดที่ค่อนข้างน้อยท่ามกลางความไม่แน่นอนของเศรษฐกิจมหและความกังวลต่อวิกฤตการเงินโลก
2) ขาดการเปิดตัวโครงการใหม่ โดยมูลค่าการเปิดตัวโครงการใหม่ไตรมาส 1/2566 คิดเป็นเพียง 9% ของแผนการเปิดตัวของปี 2566 เท่านั้น
ANAN ORI และ SPALI โดดเด่น ANAN ORI และ SPALI รายงานยอดขายที่ยอดเยี่ยมในไตรมาส 1/2566 โดยสามารถสร้างยอดขายไตรมาส 1/2566 ได้มากกว่า 25% ของเป้าหมายทั้งปี ความสำเร็จของคอนโดคือปัจจัยขับเคลื่อนหลักของ ANAN และ ORI ขณะที่ SPALI โดดเด่นในกลุ่มโครงการแนวราบ
อย่างไรก็ตาม เนื่องจากจะมีแผนการเปิดตัวเชิงรุกและเพิ่มการทำการตลาดของบริษัทอื่นๆมากขึ้น เรามองว่ายังเร็วเกินไปที่จะระบุผู้ชนะประจำปี 2566 ในขณะนี้ เรายังเชื่อว่า AP BRI LH SC และ SIRI จะยังคงสร้างยอดขายที่ดีขึ้นต่อไป
แนวโน้มกำไรไตรมาส 1/2566 หากอิงจากยอดขายไตรมาส 1/2566 และกำหนดการโอน backlog เรามองว่าบริษัทพัฒนาอสังหาฯ ทั้ง 12 ราย จะสามารถทำกำไรรวมให้เติบโตได้ในไตรมาส 1/2566 YoY จากการเติบโตเชิงบวกของ ANAN BRI, ORI PSH SC SIRI และ SPALI
อย่างไรก็ตาม กำไรไตรมาส 1/2566 อาจเทียบไม่ได้กับระดับค่อนข้างสูงในไตรมาส 4/2565 เราเห็นเพียง AP และ LPN ที่จะสามารถทำกำไรไตรมาส 1/2566 ให้เติบโตในเชิง QoQ กำไรไตรมาส 1/2566 จะอยู่ที่ประมาณ 22% ของประมาณการปี 2566 ของเรา
มุมมอง KS
คงมุมมองเชิงบวกต่อกลุ่มที่อยู่อาศัย แม้ว่าเราจะยังคงเลือก AP ORI และ SC เป็นหุ้นเด่นของเรา แต่เรายังชอบ SIRI BRI และ SPALI จากผลประกอบการล่าสุดที่เป็นบวกและแผนธุรกิจที่วางไว้อย่างดี ซึ่งอาจทำให้เกิด upside risk ต่อประมาณการล่าสุดของเรา
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน